Narak Chaturdashi 2019: दीवाली के दिन ही पड़ रही है नरक चतुर्दशी, जानिए स्‍नान का शुभ मुहूर्त और पूजा विधि  
नरक चतुर्दशी के दिन यम पूजा का विशेष महत्‍व है
इस दिन सुबह तड़के उठकर अभ्‍यंग स्‍नान किया जाता है 
मान्‍यता है क‍ि इस दिन यम की विशेष कृपा मिलती है
Chhoti Diwali: धनतेरस (Dhanteras) के अगले दिन और दीवाली (Diwali) से एक दिन पहले नरक चतुर्दशी (Narak Chaturdashi) मनाई जाती है. इसे यम चतुर्दशी (Yam Chaturdashi) और रूप चतुर्दशी (Roop Chaturdashi) या रूप चौदस भी कहते हैं. यह पर्व नरक चौदस (Narak Chaudas) और नरक पूजा के नाम से भी प्रसिद्ध है. आमतौर पर लोग इस पर्व को छोटी दीवाली (Chhoti Diwali) भी कहते हैं. इस दिन यमराज की पूजा करने और व्रत रखने का व‍िधान है. ऐसी मान्‍यता है कि इस दिन जो व्‍यक्ति सूर्योदय से पूर्व अभ्‍यंग स्‍नान यानी तिल का तेल लगाकर अपामार्ग (एक प्रकार का पौधा) यानी कि चिचिंटा या लट जीरा की पत्तियां जल में डालकर स्नान करता है, उसे यमराज की व‍िशेष कृपा म‍िलती है. नरक जाने से मुक्ति म‍िलती है और सारे पाप नष्‍ट हो जाते हैं. स्‍नान के बाद सुबह-सवेरे राधा-कृष्‍ण के मंदिर में जाकर दर्शन करने से पापों का नाश होता है और रूप-सौन्‍दर्य की प्राप्ति होती है. माना जाता है कि महाबली हनुमान का जन्म इसी दिन हुआ था इसीलिए बजरंगबली की भी विशेष पूजा की जाती है.